એસોચેમના સેક્રેટરી જનરલ ડીએસ રાવતે જણાવ્યું કે દીવાળી દરમિયાન સૌથી વધારે કમાણી કરનારા પ્રોડક્ટ્સના વેચાણમાં આ વર્ષે 40 થી 50 ટકા જેટલો ઘટાડો નોંધાવાની શક્યતાઓ છે. તો આ સિવાય ચીનમાં બનાવવામાં ઈલેક્ટ્રોનિક સાધનો જેવા કે મોબાઈલ ફોન, એલસીડી, એલઈડી વગેરે જેવી વસ્તુઓનુ ઉત્પાદન 15 થી 20 ટકા જેટલું ઘટી શકે છે. ઉદ્યોગ મંડળે જણાવ્યું કે તેણે દેશના કેટલાય શહેરો જેવાકે અમદાવાદ, બેંગલોર, ચેન્નઈ, દિલ્હી, દહેરાદૂન, હૈદરાબાદ, જયપુર, લખનઉ અને મુંબઈમાં ચીની ઉત્પાદનોનું અનુમાનિત વેચાણ જાણવા માટે હોલસેલર્સ અને રીટેલર્સ ટ્રેડર્સ સાથે વાત કરીને આંકડાઓ પ્રાપ્ત કર્યા છે.